《宿徐稚子斋中》
宋代·顾禧

已将夙昔志，抵掌为君陈。
笳鼓悲吴地，须眉忆汉臣。
梅花凭夜发，柳色隔年新。
此夕关河客，应输夜卧人。

作者简介：宋吴郡人，字景繁，号痴绝叟。不求仕进，居光福山中，终日闭户读诵，博极坟典。高宗绍兴中郡以遗逸荐，不起，闲居五十年不出，名重乡里。著作甚丰，与吴兴施宿合注苏轼诗，为陆游所称。